Estijos tautinis olimpinis komitetas

Estijos olimpinis komitetas () – nevyriausybinė sporto organizacija, skatinanti sportinę veiklą Estijoje ir atstovaujanti šaliai tarptautiniame olimpiniame komitete.

Istorija 
Estijos sporto federacija nusprendė įkurti Estijos nacionalinį olimpinį komitetą pirmajame Estijos sporto kongrese 1919 m. lapkričio 30 d. Oficialiai komitetas buvo sukurtas 1923 m. gruodžio 8 d. Pirmuoju nacionalinio komiteto prezidentu tapo Karl Friedrich Akel. Kaip nepriklausomos šalies Estijos tautinis olimpinis komitetas delegavo sportininkus į visas 1920-1936 vasaros žaidynes, bei 1928 ir 1936 žiemos olimpiadas. Po Tarybų Sąjungos okupacijos 1940 m. šalies sportininkai turėjo atstovauti Tarybų Sąjungos rinktinei.

NOK buvo atkurtas 1989 m. 1991 m. Berlyne vykusiame tarptautinio olimpinio komiteto suvažiavime Estijos olimpinis komitetas buvo oficialiai atkurtas. Po metų šalis delegavo pirmuosius sportininkus į žiemos ir vasaros olimpiadas.

TOK nariai 
Į tarptautinį olimpinį komitetą buvo patekusios šios Estijos asmenybės:
 Karl Friedrich Akel (1927–1932)
 Joakim Puhk (1936–1942)

Nuorodos 
 Oficiali svetainė

Estija olimpinėse žaidynėse
Tautiniai olimpiniai komitetai
Estijos sporto organizacijos